
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 537 

1 Ιουλίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση απόφασης ορισμού εκκαθαριστή και 
αναπληρωτών εκκαθαριστών δαπανών της Βουλής 

των Ελλήνων. 1 

Προσαύξηση κατό ποοοστό είκοσι τοις εκατό (20%) 
τής προβλεπόμενης αποζημίωσης εξωτερικού του 
στρατιωτικού προσωπικού του Γ.Ε.Σ. που έχει δια¬ 
τεθεί για υπηρεσία στα πλαίσια ειρηνευτικής απο¬ 
στολής στην Αλβανία. 2 

Τροποποίηση της 2017777/3586/22.4.93 απόφασης 
του Υπ. Οικονομικών για την παροχή της εγγύησης 
του Δημοσίου προς την Εθνική Τράπεζα της Ελλά¬ 
δος Α.Ε. για την κάλυψη εγγυητικών επιστολών κατ’ 
εντολή της Α.Ε. Ελληνικού Πυριτιδοποιείου και Κα¬ 
λυκοποιείου και υπέρ της ϋΙΕΗΙ. ΟΜ ΒΗ από Οο Γερ- 
μανίας, όπως τροποποιήθηκε με τις αριθμ. 
2034971/6573/24.8.93, 2021091/3470/13.4.95 

και 2002203/388/10.4.96 αποφάσεις. 3 

Σύσταση Διοικητικού Τομέα Τουριστικών Λιμένων και 
αντίστοιχης θέσης Ειδικού Γραμματέα στο Υπουρ¬ 
γείο Ανάπτυξης. 4 

Ωράριο τροφοδοσίας Καταστημάτων (31ΙΡΕΒ ΜΑΒ- 
ΚΕΤ3) και των Υπεραγορών Λιανικού Εμπορίου (πο¬ 
λυκαταστήματα, αλυσίδες καταστημάτων). 5 

Επιχορήγηση εργοδοτών για απασχόληση ατόμων με 

ειδικές ανάγκες. 6 

Τροποποίηση των ΔΥΙα/οικ. 36076/26.9.1994 (ΦΕΚ 
724/1994 τ.Β') και ΔΥ1α/6677/9.4.1997 (ΦΕΚ 
292/10.4.97 τεύχος Β') αποφάσεων . 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3683 (1) 

Τροποποίηση απόφασης ορισμού εκκαθαριστή και ανα¬ 
πληρωτών εκκαθαριστών δαπανών της Βουλής των Ελ¬ 
λήνων. 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη: 

1 Τις διατάξεις των άρθρων 65 παρ. 6 και 103 παρ. 6 
του Συντάγματος, σύμφωνα με τις οποίες το προσωπικό 


της Βουλής διέπεται αποκλειστικά από τον Κανονισμό 
της. 

2. Τις διατάξεις των άρθρων 1,3 παρ. 1 ζ, 17, 91,127, 
128 και 129 του Κανονισμού της Βουλής (μέρος β’ - προ¬ 
σωπικό, ΦΕΚ 51/Α/97). 

3. την 1431/1168/31.3.97 απόφασή μας (ΦΕΚ 258/Β/ 
2.4.97) με την οποία ορίσθηκαν εκκαθαριστής και ανα¬ 
πληρωτές εκκαθαριστές δαπανών της Βουλής. 

4. Την 3332/2492/13.6.97 απόφασή μας με την οποία 
τοποθετήθηκε μεταξύ άλλων ο Αντώνιος Αθανασόπου- 
λος, υπάλληλος της Βουλής με βαθμό Α’ του κλάδου ΠΕΙ 
Διοικητικού, Προϊστάμενος της Δ/νσης Οικονομικών Υπο¬ 
θέσεων της Βουλής για τρία (3) χρόνια, αποφασίζουμε: 

Τροποποιούμε την απόφασή μας 1431/1168/31.3.97 
(ΦΕΚ 258/Β/2.4.97) με την οποία ορίσθηκαν εκκαθαρι- 
στής και αναπληρωτές εκκαθαριστές δαπανών της Βου¬ 
λής των Ελλήνων και ορίζουμε τον Αντώνιο Αθανασό- 
πουλο του Χρήστου, υπάλληλο με Α' βαθμό του κλάδου 
ΠΕΙ Διοικητικού, Προϊστάμενο της Δ/νσης Οικονομικών 
Υποθέσεων της Βουλής, εκκαθαριστή όλων των δαπανών 
της Βουλής σε αντικατάσταση του Ευθυμίου Παπαδούλα 
του Κωνσταντίνου, τέως υπαλλήλου της Βουλής. 

Κατά τα λοιπά ισχύει η προαναφερόμενη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 1997 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΑΑ ΜΑΝΗΣ 
-♦- 

Αριθ. 2041075/6463/0022 (2) 

Προσαύξηση κατά ποσοστό είκοσι τοις εκατό (20%) της 
προβλεπόμενης αποζημίωσης εξωτερικού του στρατι¬ 
ωτικού προσωπικού του Γ.Ε.Σ. που έχει διατεθεί για 
υπηρεσία στα πλαίσια ειρηνευτικής αποστολής στην 
Αλβανία. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Την παρ, 5 του όρθρου 10 του Ν. 2346/95 «Δαπάνες 
κίνησης των μετακινούμενων προσώπων με εντολή του 
Δημοσίου εντός και εκτός της Επικράτειας για εκτέλεση 

ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 


υπηρεσίας και άλλες διατάξεις» (ΦΕΚ Α' 220). 

β. Το άρθρο 40 του Ν. 849/1978 (ΦΕΚ Α' 232) όπως 
συμπληρώθηκε με το άρθρο 8 του Ν. 2129/93 (ΦΕΚ Α' 
57). 

γ. Την με αριθμ. 29261/7.10.96 Κοινή Απόφαση Πρω¬ 
θυπουργού και Υπουργού Εθνικής Άμυνας «Ανάθεση αρ¬ 
μοδιοτήτων Υπουργού Εθνικής Άμυνας στον Υφυπουργό 
Εθνικής Άμυνας». 

δ. Την υπ’ αριθμ. 1107147/1239/0006Α/4.10.1996 
Κοινή Απόφαση του Πρωθυπουργού και Υπουργού Οικο¬ 
νομικών με θέμα «Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών». 

ε. Το αρ. 29Α του Ν. 1558/85 που προστέθηκε με το 
αρ. 27 του Ν. 2081/92. 

στ. Το γεγονός ότι από τις διατάξεις της παρούσης προ- 
καλείται δαπάνη του Κρατικού Προϋπολογισμού η οποία 
για τον εκτιμώμενο χρόνο παραμονής στην Αλβανία της ει¬ 
ρηνευτικής αποστολής (τρίμηνο), θα ανέλθει σε 750 εκατ. 
δρχ. και θα αντιμετωπισθεί από τις πιστώσεις του Κρατι¬ 
κού Προϋπολογισμού έτους 1997 υπό φορέα 11-200 και 
ΚΑΕ 0432. 

στ. Τις ειδικές και εξαιρετικά δυσμενείς συνθήκες υπό 
τις οποίες διαβιεί το στρατιωτικό προσωπικό του ΓΕΣ, που 
έχει διατεθεί για υπηρεσία στα πλαίσια της ειρηνευτικής 
επιχείρησης στην Αλβανία, αποφασίζουμε: 

1. Προσαυξάνουμε κατά ποσοστό είκοσι τοις εκατό 
(20%) την προβλεπόμενη αποζημίωση εξωτερικού του 
στρατιωτικού προσωπικού του ΓΕΣ, που έχει διατεθεί για 
υπηρεσία στα πλαίσια της ειρηνευτικής επιχείρησης στην 
Αλβανία. 

2. Η ισχύς της παρούσης αρχίζει από 1.4.97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 1997 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΔΗΜΗΤΡΙΟΣ ΑΠΟΣΤΟΛΑΚΗΣ ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 2018730/2814/0025 (3) 

Τροποποίηση της 2017777/3586/22.4.93 απόφασης 
του Υπ. Οικονομικών για την παροχή της εγγύησης του 
Δημοσίου προς την Εθνική Τράπεζα της Ελλάδος Α.Ε. 
για την κάλυψη εγγυητικών επιστολών κατ' εντολή της 
Α.Ε. Ελληνικού Πυριτιδοποιείου και Καλυκοποιείου και 
υπέρ της 0ΙΕΗ1_ 0Μ8Η ειπά Οο Γερμανίας, όπως τρο¬ 
ποποιήθηκε με τις αριθμ. 2034971/6573/24.8.93, 
2021091/3470/13.4.95 και 2002203/388/10.4.96 
αποφάσεις. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/12.7.95 (ΦΕΚ 143/Α/ 
12.7.95). 

2. Την απόφαση της Διυπουργικής Επιτροπής του άρ¬ 
θρου 5 του Ν. 2322/95 (ΣΥΝΕΔΡΙΑΣΗ αριθμ. 75/ 
13.6.97). 

3. Το αριθμ. 9/1668/14.3.97 έγγραφο της Α.Ε. Ελληνι¬ 
κού Πυριτιδοποιείου και Καλυκοποιείου με το οποίο ζητεί¬ 
ται η τροποποίηση της 2017777/3586/22.4.93 απόφασή 
μας. 


4. Το από 2.4.97 έγγραφο της Εθνικής Τράπεζας. 

5. Την απόφαση του Δ.Σ. της ΠΥΡΚΑΛ Α.Ε. της 849/ 
19.3.97 συνεδρίασης με την οποία εγκρίνεται η τροποποί¬ 
ηση των παραπάνω εγγυητικών επιστολών. 

6. Τις με αριθμό 2017777/3586/0025/22.4.93, 
2034971/6573/24.8 93 και 2021091/3470/13.4.95 και 
2002203/380/10.4.96 αποφάσεις μας. 

7. Την κοινή απόφαση του Πρωθυπουργού και του 
Υπουργού Οικονομικών αριθ. 1107147/1239/0006Α/ 
4.10.96 (ΦΕΚ 922 Β/7.10.96) «Ανάθεση αρμοδιοτήτων 
του Υπουργού Οικονομικών στους Υφυπουργούς Οικονο¬ 
μικών», αποφασίζουμε: 

Τροποποιούμε την με αριθμό 2017777/3586/0025/ 
22,4.93 απόφασή μας, όπως ισχύειμετά την τροποποίηση 
με τις αριθμ. 2034971/6573/0025/24.8.93, 2021091/ 
3470/13.4.95 και 2002203/388/10.4.96 όμοιές της, ως 
προς το χρόνο/λήξης και ορίζουμε ότι η εγγύηση του Ε.Δ. 
θα καλύπτει μέχρι 31.12,98 τις εγγυητικές επιστολές που 
θα εκδώσει η Εθνική Τράπεζα της Ελλάδος. 

Κατά τα λοιπά οι αριθμ. 2017777/3586/0025/22.4.93, 
203497/6573/0025/24.8.93, 2021081/3470/13.4.95 
και 2002203/380/10.4.96 ισχύουν ως έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 1997 

ο υφυπουργοί 

ΝΙΚ. ΧΡΙΣΤΟΔΟΥΛΑΚΗΣ 

-- 

Αριθ. Τ/2482 (4) 

Σύσταση Διοικητικού Τομέα Τουριστικών Λιμένων και 

αντίστοιχης θέσης Ειδικού Γραμματέα στο Υπουργείο 

Ανάπτυξης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 28 του Ν. 1558/1985 (ΦΕΚ 
137/Α/85) όπως συμπληρώθηκε με την παρ. 1 του άρ¬ 
θρου 11 του Ν. 1586/1986 (ΦΕΚ 37/Α/86). 

2. Τις διατάξεις του Π.Δ. 27/1996 (ΦΕΚ 19/Α/96) «Συγ¬ 
χώνευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης». 

3. Τις διατάξεις των άρθρων 30 και 37 του Ν. 2160/ 
1993 (ΦΕΚ 118/Α/93) «Ρυθμίσεις για τον Τουρισμό και 
άλλες διατάξεις*. 

4. Τις διατάξεις της παραγρ. 3 του άρθρου 5 του Ν. 
2206/94 (ΦΕΚ 62/Α/94) «Ίδρυση, Οργάνωση, λειτουρ¬ 
γία, έλεγχος Καζίνων και άλλες διατάξεις». 

5. Τρν με αριθ. ΔΙΔΚ/Φ 44.1/21566/10.10.96 (ΦΕΚ 
932/Α/96) Απόφαση του Πρωθυπουργού και του Υπουρ¬ 
γού Εσωτερικών Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτερι¬ 
κών Δημόσιας Διοίκησης και Αποκέντρωσης». 

6. Την με αριθ. 1107147/1239/006 Α/96 (ΦΕΚ 922/Α/ 
96) Απόφαση του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

7. Την ανάγκη εναρμόνισης και συντονισμού της λει¬ 
τουργίας της Επιτροπής του άρθρου 30 του Ν. 2160/93 
και της Γραμματείας Στήριξης Τουριστικών Λιμένων του 
πρώην Υπουργείου Τουρισμού. 

8. Το γεγονός ότι από τις διατάξεις της παρούσας προ- 
καλείται δαπάνη ποσού δρχ. 8.500.000 περίπου ετησίως, 
η οποία θα καλυφθεί από τις πιστώσεις που είναι γραμμέ¬ 
νες στον Προϋπολογισμό του Υπ. Ανάπτυξης (φορέας 35/ 
150). Για δε τα επόμενα πέντε χρόνια η ανωτέρω δαπάνη 
θα καλυφθεί με την εγγραφή της σχετικής πιστώσεως 
στον προϋπολογισμό του Υπ. Ανάπτυξης (φορέας 35/ 
150), αποφασίζουμε: 

1. Για τον Συντονισμό του έργου της Επιτροπής του άρ¬ 
θρου 30 του Ν. 2160/93 και της Γραμματείας Στήριξης 
Τουριστικών Λιμένων του πρώην Υπουργείου Τουρισμού, 
συστήνεται στο Υπουργείο Ανάπτυξης Διοικητικός Το¬ 
μέας Τουριστικών Λιμένων στον οποίο υπάγονται η Γραμ- 
ματεία Στήριξης Τουριστικών Λιμένων και η Επιτροπή του 
άρθρου 30 του Ν. 2160/93. 

2. Στο Υπουργείο Ανάπτυξης συστήνεται μία θέση Ειδι¬ 
κού Γραμματέα με βαθμό Β' της κατηγορίας των Ειδικών 
θέσεων, ο οποίος θα προϊστατσι του Διοικητικού Τομέα 
Τουριστικών Λιμένων. 

3. Από την έναρξη ισχύος της παρούσας Απόφασης κα- 
ταργείται η με αριθμ. 996/13.6.1994 Απόφαση του 
Υπουργού Τουρισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 1997 

ΟΙ ΥΠΟΥΡΓΟΙ 

ΥΦΥΠ. ΔΗΜΟΣΙΑΣ ΔΙΟΙΚΗΣΗΣ ΥΦΥΠ. ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

ΑΝΑΣΤΑΣΙΟΣ ΜΑΝΤΕΛΗΣ ΝΙΚ. ΧΡΙΣΤΟΔΟΥΛΑΚΗΣ 

ΑΝΑΠΤΥΤΗΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 20064/3944 (5) 

Ωράριο τροφοδοσίας Καταστημάτων (51ΙΡΕΠ ΜΑΗΚΕΤδ) 

και των Υπεραγορών Λιανικού Εμπορίου (πολυκατα¬ 
στήματα, αλυσίδες καταστημάτων). 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΠΕΧΩΔΕ, ΕΡΓΑΣΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Το άρθρο 2 του Ν. 1327/1983 «Κύρωσαη και συ¬ 
μπλήρωση της από 18 Ιουνίου 1982 πράξεως Νομοθετι¬ 
κού Περιεχομένου «Αντιμετώπιση έκτακτων επεισοδίων 
ρύπανσης του περιβάλλοντος και ρύθμιση συναφών θεμά¬ 
των» (Α'21). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) που προ¬ 
στέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α' 38). 

3. Την αριθμ. 114/4.10.1996 Απόφαση Πρωθυπουργού 
και Υπουργού Ανάπτυξης σχετικά με ανάθεση αρμοδιοτή¬ 
των στους Υφυπουργούς Ανάπτυξης Άννας Διαμαντο- 
πούλου και Μιχάλη Χρυσοχοϊδη (Β 924). 


4. Το γεγονός ότι από τη μελέτη των μετρητικών στοι¬ 
χείων της ατομοσφαιρικής ρύπανσης της Αθήνας, έχει 
αποδειχθεί ότι τις ώρες κυκλοφοριακής αιχμής παρουσιά¬ 
ζεται αιχμή στις τιμές της ατμοσφαιρικής ρύπανσης και 
ιδιαίτερα όσον αφορά ρύπους, στο σχηματισμό των 
οποίων, σημαντικά συμμετέχει η κυκλοφορία των οχημά¬ 
των. 

5. Το γεγονός ότι η μείωση της αιχμής της κυκλοφορίας 
θα έχει θετικό αποτέλεσμα στη μείωση της αιχμής της ρύ¬ 
πανσης. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

1. α) Απαγορεύεται η τροφοδοσία των 5ΘΡΕΒ ΜΑΒ- 
ΚΕΤ3 και των Υπεραγορών Λιανικού Εμπορίου (πολυκατα¬ 
στήματα, αλυσίδες καταστημάτων), στο κέντρο της πόλης 
της Αθήνας (εντός του εσωτερικού δακτυλίου) μέχρι τις 
30 Σεπτεμβρίου 1997 κατά τις ώρες 7:00 έως 10:00, 
14.30 έως 16.30 και 19:00 έτος 21.30, με φορτηγά αυτο¬ 
κίνητα ωφέλιμου φορτίου άνω των 4 τόννων. 

β) Οι διατάξεις του προηγουμένου εδαφίου ισχύουν και: 

- Για τις περιμετρικές οδούς του εσωτερικού δακτυ¬ 
λίου: 

- Πατησίων, Αριστοτέλους, Γ' Σεπτεμβρίου, Αχαρνών, 
Λιοσίων, Κυψέλης, Λένορμαν, Γαλατσίου (Αθήνα). 

- Φιλολάου (Παγκράτι) 

- Φορμίωνος (από Ριζάρη μέχρι Καραολή και Δη μητριού) 
(Παγκράτι - Βύρωνα) 

- Υμηττού (από Βρυαξίδος μέχρι Χίου) (Παγκράτι) 

- Γ. Παπανδρέου (από Παπόγου μέρι τη συμβολή της με 
Κοκκινοπούλου) (Ζωγράφου). 

- Ούλοφ Πάλμε (Ιλίσια). 

- Στην Ιερά Οδό (από Κηφισσού έως Θηβών) (Αιγάλεω). 

- Στην θηβών (από λόφο Αξιωματικών έως Ιερά Οδό) 
(Αιγάλεω). 

- Λ. Βουλιαγμένης. 

- Αγ. Δη μητριού - Στριγγάρι (ευρύτερη περιοχή Πλατεία 
Καλογήρων). 

- Ελ. Βενιζέλου (Θησέως - Δημοσθένους - Σιβιτανίδου - 
Δαβάκη (περιοχή Καλλιθέας). 

- Ελ. Βενιζέλου - Αρτάκης - Μάχης Αναλάτου - Ομήρου 
- 25ης Μαρτίου και 2ας Μαΐόυ (πλατεία Ν. Σμύρνης) (πε¬ 
ριοχή Ν. Σμύρνης). 

- Αχιλλέως - Αμφιθέας - Αγ. Βαρβάρας (περιοχή Π. Φα¬ 
λήρου). 

- Λαγουμιτζή - Δη μήτρακοπούλου - Βεΐκου - Πειραιώς 
(περιοχή Αθηνών). 

2. Από τις απαγορεύσεις του εδαφίου (α') της προηγού¬ 
μενης παραγράφου εξαιρείται η τροφοδοσία καταστημά¬ 
των νωπών αλιευμάτων Βαρβακείου αγοράς. 

3. Γ ια την τροφοδοσία των καταστημάτων, που βρίσκο¬ 
νται στο Εμπορικό Τρίγωνο της Αθήνας εφαρμόζονται οι 
διατάξεις της ΚΥΑ ΔΜΕΟ/στ/οικ. /II90/1995 (Β. 252/ 
4.4 1995), όπως ισχύει. 

4. Στους παραβάτες των παραπάνω διατάξεων επιβάλ¬ 
λονται οι ποινές της παραγράφου 4 του άρθρου 3 της από 
18 Ιουνίου 1982 Πράξης Νομοθετικού Περιεχομένου 
όπως η παραγρ. αυτή προστέθηκε με το άρθρο δεύτερο 
του Ν. 1327/1983 (Α' 21) που κύρωσε την παραπάνω 
Πράξη. 

5. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 27 Ιουνίου 1997 


ΟΙ ΥΠΟΥΡΓΟΙ 


ΥΦΥΠ. ΑΝΑΠΤΥΞΗ! 

Μ. ΧΡΥΣΟ ΧΟΪΔΗΣ 

ΕΡΓΑΤΙΑΣ & ΚΟΙΝ. ΑΣΦΑΛΙΣΕΩΝ 

ΜΙΛΤΙΑΔΗΣ ΠΑΠΑΪΩΑΝ ΝΟΥ 


ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΔΗΜΟΣΙΑΣ ΤΑΞΗΣ 

ΓΙΩΡΓΟΣ ΡΩΜΑΙΟΣ 


-*- 

Αριθ- 33712 (6) 

Επιχορήγηση εργοδοτών για απασχόληση ατόμων σε ειδι¬ 
κές ανάγκες. 


Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 - Τις διατάξεις της παραγράφου 1 του άρθρου 5 του Ν. 
1648/86 «Προστασία πολεμιστών, αναπήρων και θυμάτων 
πολέμου και μειονεκτοϋντων προσώπων» (ΦΕΚ 147/ 
Α/2.10.1986). 

2. Την αριθ. 867/3.6.1997 απόφαση του Δ.Σ. του 
Ο.Α.Ε.Δ. που ελήφθη κατά τη συνεδρίασή του αριθ. 21/ 

3.6.1997 και μας εστάλη με το υπ’ αριθ. Β 110410/ 

9.6.1997 έγγραφό του. 

3. Το άρθρο 27 του Ν. 2081/92 (ΦΕΚ 154/ 
Α/10.9.1992), με το οποίο προστέθηκε νέο άρθρο, το άρ¬ 
θρο 29Α, στο Ν. 1558/1985 «Κυβέρνηση και Κυβερνητικά 
Όργανα», αποφασίζουμε: 

1. Καταρτίζουμε τέσσερα (4) Προγράμματα επιχορήγη¬ 
σης Ιδιωτικών Επιχειρήσεων, Επιχειρήσεων Τοπικής Αυ¬ 
τοδιοίκησης, Επιχειρήσεων που προσλαμβάνουν άτομα με 
ειδικές ανάγκες με τη διαδικασία της υποχρεωτικής πρόσ¬ 
ληψης (άρθρο 2 του Ν. 1648/1986), Συνεταιρισμών, 
Επαγγελματικών Σωματείων και Ενώσεων αυτών, Σωμα¬ 
τείων και γενικά Εργοδοτών, για τη δημιουργία πεντακο- 
σίων (500) Νέων θέσεων Εργασίας για την απασχόληση 
Ατόμων με Ειδικές Ανάγκες. 

2. ΔΙΑΡΘΩΣΗ ΠΡΟΓΡΑΜΜΑΤΩΝ 

α) Πρόγραμμα Α: ΠΛΗΡΟΥΣ ΑΠΑΣΧΟΛΗΣΗΣ 

Γία τη δημιουργία 380 νέων θέσεων εργασίας πλήρους 
απασχόλησης, για Ατομα με Ειδικές Ανάγκες. 

Η διάρκεια της επιχορήγησης ορίζεται σε 36 μήνες, με 
την υποχρέωση ο εργοδότης να απασχολήσει το άτομο 
μετά τη λήξη του 36μήνου άλλους δέκα (10) μήνες, χωρίς 
επιχορήγηση. 

β) Πρόγραμμα Β: ΜΕΡΙΚΗΣ ΑΠΑΣΧΟΛΗΣΗΣ 

Για τη δημιουργία 20 νέων θέσεων εργασίας μερικής 
απασχόλησης, για Άτομα με Ειδικές Ανάγκες που έχουν 
περιορισμένες δυνατότητες για επαγγελματική απασχό¬ 
ληση λόγω χρόνιας σωματικής ή ψυχικής βλάβης (παρ. 4 
του άρθρου 1 του Ν. 1648/86) για ώρες ίσες με το ήμισυ 
των ωρών της ημερήσιας υποχρεωτικής απασχόλησης. Η 
διάρκεια της επιχορήγησης ορίζεται σε 36 μήνες, με την 
υποχρέωση ο εργοδότης να απασχολήσει το άτομο μετά 
τη λήξη του 36μήνου άλλους δέκα (10) μήνες, χωρίς επι¬ 
χορήγηση. 

γ) ΠΡΟΓΡΑΜΜΑ Γ: ΜΕΡΙΚΗΣ ΑΠΑΣΧΟΛΗΣΗΣ - ΟΡΙ¬ 
ΣΜΕΝΟΥ ΧΡΟΝΟΥ ΣΥΜΒΑΣΗΣ 


Για την δημιουργία 20 νέων θέσεων εργασίας για την 
απασχόληση ατόμων με Νοητική Υστέρηση, με την προϋ¬ 
πόθεση να έχουν παρακολουθήσει πρόγραμμα κατάρτι¬ 
σης σε σχολή για ΑΜΕΑ με Ν.Υ. (Ίδρυμα, Ειδικό σχολείο). 

Τα άτομα θα προτείνονται από τον Φορέα κατάρτισης, ο 
οποίος θα έχει την ευθύνη εξασφάλισης της θέσης εργα¬ 
σίας καθώς και την παρακολούθηση και υποστήριξη των 
ατόμων στο χώρο εργασίας σε συνεργασία με την αρμόδια 
Υπηρεσία του ΟΑΕΔ. 

Η διάρκεια επιχορήγησης - απασχόλησης για αυτά τα 
άτομα θα είναι 9μηνη και για ώρες εργασίας ίσες με το 
ήμισυ των ωρών της ημερήσιας υποχρεωτικής απασχόλη¬ 
σης και μέχρι 22 ημέρες το μήνα. 

δ) ΠΡΟΓΡΑΜΜΑ Δ: ΟΡΙΣΜΕΝΟΥ ΧΡΟΝΟΥ ΣΥΜΒΑ¬ 
ΣΗΣ 

Για την δημιουργία 80 νέων θέσεων εργασίας για την 
απασχόληση ΑΜΕΑ από επιχειρήσεις Τοπικής Αυτοδιοί¬ 
κησης καθώς και από Ξενοδοχειακές - Τουριστικές και άλ¬ 
λες Εποχιακές επιχειρήσεις, εφ’ όσον αυτές τους παρέ¬ 
χουν απασχόληση τουλάχιστον πέντε (5) μηνών. 

Στην περίπτωση αυτή ο χρόνος έναρξης της επιχορήγη¬ 
σης θα είναι η ημερομηνία έναρξης της ορισμένου χρόνου 
σύμβασης και ο χρόνος λήξης, η ημερομηνία λήξης της 
ορισμένου χρόνου σύμβασης. 

3. ΠΟΣΟ ΕΠΙΧΟΡΗΓΗΣΗΣ 

Το ποσό της επιχορήγησης για κάθε προσλαμβανόμενο 
άτομο καθορίζεται: 

-Για τα προγράμματα Α και Δ (ΠΛΗΡΟΥΣ ΑΠΑΣΧΟΛΗ¬ 
ΣΗΣ και ΟΡΙΣΜΕΝΟΥ ΧΡΟΝΟΥ ΣΥΜΒΑΣΗΣ) στις πέντε 
χιλιάδες πεντακόσιες (5.500) δρχ. τηνημέρα για το πρώτο 
δωδεκάμηνο, έξι χιλιάδες πεντακόσιες (6.500) δρχ. την 
ημέρα για το δεύτερο δωδεκάμηνο και επτά χιλιάδες πε¬ 
ντακόσιες (7.500) δρχ. την ημέρα για το τρίτο δωδεκά¬ 
μηνο, χωρίς καμμία άλλη παροχή από τον ΟΑΕΔ (ασφά¬ 
λεια κλπ.). 

-Για το πρόγραμμα Β (ΜΕΡΙΚΗΣ ΑΠΑΣΧΟΛΗΣΗΣ) στις 
τέσσερις χιλιάδες (4.000) δρχ. την ημέρα και για τους 36 
μήνες. 

-Για το πρόγραμμα Γ (ΜΕΡΙΚΗΣ ΑΠΑΣΧΟΛΗΣΗΣ - ΟΡΙ¬ 
ΣΜΕΝΟΥ ΧΡΟΝΟΥ ΣΥΜΒΑΣΗΣ), στις τέσσερις χιλιάδες 
πεντακόσιες (4.500) δρχ. την ημέρα και για τους 9 μήνες. 

Η επιχορήγηση θα υπολογίζεται για κάθε εργάσιμη 
ημέρα και μέχρι 26 ημέρες κατ' ανώτατο όριο για κάθε 
μήνα, πλην του προγράμματος Γ που το ανώτατο, για κάθε 
μήνα, όριο απασχόλησης ορίζεται στις 22 ημέρες. 

4. ΕΚΔΟΣΗ ΕΓΚΡΙΤΙΚΩΝ ΑΠΟΦΑΣΕΩΝ 
ΥΠΑΓΩΓΗΣ ΣΤΑ ΠΡΟΓΡΑΜΜΑΤΑ 

α) Οι εγκριτικές αποφάσεις θα εκδίδονται για το νομό Ατ¬ 
τικής (πλην Τ.Υ. ΟΑΕΔ Μεγάρων, Ελευσίνας και Λαυρίου 
και τους νομούς θεσ/νίκης, Μαγνησίας, Αχαιας, Ηρα¬ 
κλείου και Λάρισας από τα αντίστοιχα Γ ραφεία Εργασίας 
Ειδικών Κοινωνικών Ομάδων. 

Στους υπολοίπους νομούς οι αποφάσεις θα εκδίδονται 
από τις κατά τόπους αρμόδιες Υπηρεσίες (Τ.Υ. ή Υ.Ν. ή 
Γραφείο Εργασίας). 

Το διάστημα έκδοσης της εγκριτικής απόφασης ορίζε¬ 
ται στις 20 το ανώτερο ημέρες από την ημερομηνία υπο¬ 
βολής της σχετικής αίτησης. 

β) Η πρόσληψη του ατόμου θα γίνεται μετά την έκδοση της 
εγκριτικής απόφασης και η επιχορήγηση της επιχείρησης θα 
αρχίζει από την ημερομηνία πρόσληψης του ατόμου. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

V) Κατ' εξαίρεση είναι δυνατόν επιχείρηση η οποία προ- 
σέλαβε ΑΜΕΑ τριάντα (30) εργάσιμες ημέρες πριν από 
την ημερομηνία υποβολής της αίτησης, να υπαχθεί στο 
πρόγραμμα και να επιχορηγηθεί από την ημερομηνία 
πρόσληψης του ατόμου. 

δ) Οι εγκριτικές αποφάσεις για την καταβολή της επιχο- 
ρήγησης θα κοινοποιούνται στις αρμόδιες κατά τόπο υπη¬ 
ρεσίες του ΟΑΕΔ καθώς και στον εργοδότη. 

ε) Η προθεσμία πλήρωσης των θέσεων που εγκρ'ινονται 
από τον προϊστάμενο των αρμοδίων Υπηρεσιών του 
ΟΑΕΔ, είναι δύο (2) μήνες το αργότερο από την ημερομη¬ 
νία κοινοποίησης της σχετικής εγκριτικής απόφασης. Ει¬ 
δικά για τις αποφάσεις που θα εκδοθούν μετά την 
1.5.1998 η προθεσμία περιορίζεται μέχρι 30.6.98. 

5. ΤΡΙΜΗΝΟ ΠΡΟΕΤΟΙΜΑΣΙΑΣ 
ΚΑΙ ΠΡΟΣΑΡΜΟΓΗΣ 

Για τα προγράμματα Α, Β και Δ: 

Το πρώτο τρίμηνο από την πρόσληψη Ατόμου με Ειδι¬ 
κές Ανάγκες, θεωρείται ΔΙΑΣΤΗΜΑ ΠΡΟΕΤΟΙΜΑΣΙΑΣ 
ΚΑΙ ΠΡΟΣΑΡΜΟΓΗΣ. Στο διάστημα αυτό η επιχείρηση 
που υπάγεται στο πρόγραμμα υποχρεούται να ορίσει 
άτομο το οποίο θα έχει την ευθύνη να εκπαιδεύσει και να 
προετοιμάσει τον εργαζόμενο στο αντικείμενο απασχόλη¬ 
σής του, ώστε να ενταχθεί ομαλά στην παραγωγική διαδι¬ 
κασία. 

Η μέθοδος υλοποίησης των ενεργειών προετοιμασίας 
και προσαρμογής του ατόμου θα προσδιορίζεται σε σχε¬ 
τικό διάγραμμα που θα δίνεται στην επιχείρηση από την 
υπηρεσία του ΟΑΕΔ που θα εκδίδει την εγκριτική από¬ 
φαση υπαγωγής στο πρόγραμμα (Γραφείο Εργσίας Ε.Κ.Ο, 
Γραφείο Εργασίας, Υ.Ν, Τ.Υ κλπ). 

Γ ία τις παραπάνω ενέργειες προετοιμασίας και προσαρ- 
μογής του ατόμου, η επιχείρηση θα επιχορηγείται με το 
ποσό των εκατόν πενήντα (150.000) χιλιάδων δραχμών, 
το οποίο θα καταβάλλεται εντός τεσσάρων (4) το αργό¬ 
τερο μηνών από την υλοποίηση των ενεργειών αυτών, 
μετά από εισηγητική έκθεση του αρμοδίου υπαλλήλου του 
ΟΑΕΔ (Γραφείο Εργασίας Ε.Κ.Ο. Γρ. Εργασίας, Υ.Ν, Τ.Υ), 
ότι ο εργαζόμενος προετοιμάστηκε επαρκώς και είχε θε¬ 
τική προσαρμογή στον εργασιακό χώρο. 

Σημειώνεται ότι κατά τους τρεις αυτούς μήνες καταβάλ¬ 
λεται οτην επιχείρηση και η κανονική ημερήσια επιχορή¬ 
γηση. 

Εάν στα παραπάνω προγράμματα υπαχθεί επιχείρηση 
για ΑΜΕΑ που το απασχόλησε στο παρελθόν, δεν δικαιού¬ 
ται της ειδικής επιχορήγησης προετοιμασίας και προσαρ¬ 
μογής. 

6. ΜΕΤΑΤΡΟΠΗ ΠΡΟΓΡΑΜΜΑΤΟΣ Β: 

ΜΕΡΙΚΗΣ ΑΠΑΣΧΟΛΗΣΗΣ 

Εάν στη διάρκεια του πρώτου δωδεκαμήνου του προ¬ 
γράμματος Β, το άτομο, έχει θετική προσαρμογή στον ερ¬ 
γασιακό χώρο, είναι δυνατή η μετατροπή του προγράμμα¬ 
τος, από μερική σε πλήρη απασχόληση για το υπόλοιπο 
διάστημα και μέχρι τη λήξη του. 

Η μετατροπή του προγράμματος θα γίνεται μετά από αί¬ 
τηση της επιχείρησης και θα εκδίδεται εγκριτική απόφαση 
εντός 20 ημερών από την αρμόδια υπηρεσία του ΟΑΕΔ 
που εξέδωσε την αρχική απόφαση υπαγωγής. 

7.. ΕΠΙΜΗΚΥΝΣΗ ΧΡΟΝΟΥ ΕΠΙΧΟΡΗΓΗΣΗΣ 
α) Είναι δυνατή η επιμήκυνση του χρόνου επιχορήγησης 


(36 μήνου) κατά τρεις (3) το πολύ μήνες σε περίπτωση χο¬ 
ρήγησης ομαδικής άδειας απουσίας προσωπικού, σοβα¬ 
ρής ασθένειας εργαζόμενου, άδειας χωρίς αποδοχές, κτλ, 
μετά από αίτηση του εργοδότη και απόφαση του προϊστά¬ 
μενου της αρμόδιας Υπηρεσίας του ΟΑΕΔ. 

β) Ειδικά για τα άτομα με ψυχικές παθήσεις και για τις 
περιπτώσεις άδειας κυοφορίας - τοκετού ο χρόνος επιχο¬ 
ρήγησης (36 μήνες) του εργοδότη μπορεί να επιμηκυνθεί 
μέχρι και πέντε (5) μήνες αφού προηγουμένως προσκομι- 
σθεί βεβαίωση από τον αρμόδιο γιατρό. 

γ) Επίσης σε περίπτωση αντικατάστασης ατόμου μέσα 
στην προθεσμία των σαράντα πέντε (45) ημερών ή εκπρό¬ 
θεσμης αντικατάστασης για την οποία όμως εκδόθηκε θε¬ 
τική απόφαση από τον Περ/κό Δ/ντή ή το Δ.Σ. του ΟΑΕΔ, 
είναι δυνατή η επιμήκυνση του χρόνου επιχορήγησης κατά 
ένα το πολύ μήνα για κάθε άτομο που σντικαταστάθηκε 
μετά από αίτηση του εργοδότη και απόφαση του αρμόδιου 
προϊσταμένου της υπηρεσίας του ΟΑΕΔ. 

8. ΠΡΟΫΠΟΘΕΣΕΙΣ ΥΠΑΓΩΓΗΣ 

Απαραίτητες προϋποθέσεις για την υπαγωγή επιχειρή¬ 
σεων στα προγράμματα αυτά είναι: 

α) Τα άτομα που θα προσληφθούν να έχουν υπαχθεί 
στις διατάξεις του Ν. 1648/86, να έχουν την Ελληνική 
υπηκοότητα ή την υπηκοότητα κράτους - μέλουςτης Ε.Ε. 
ή να είναι Έλληνες Ομογενείς που έχουν έλθει από την 
αλλοδαπή ή να εμπίπτουν στο άρθρο 11 του ΚΑΝ/ΕΟΚ/ 
1612/68. 

β) Να μην έχουν απολύσει άτομο με ειδικές ανάγκες 
κατά την διάρκεια των τριών (3) μηνών που προηγούνται 
της ημερομηνίας υποβολής της σχετικής αίτησης στην αρ¬ 
μόδια υπηρεσία του ΟΑΕΔ. Η απόλυση άλλου εργαζομέ¬ 
νου πλην ΑΜΕΑ δεν δεσμεύει την υπαγωγή της επιχείρη¬ 
σης στο πρόγραμμα. 

Παρέχεται η ευχέρεια να υπαχθούν στα προγράμματα 
και επιχειρήσεις που κατά την περίοδο αυτή των τριών (3) 
μηνών απέλυσαν μεν ΑΜΕΑ, αλλά το αντικατέστησαν με 
άλλο ΑΜΕΑ, καθώς και επιχειρήσεις που δεν αντικατέστη¬ 
σαν τα άτομα με ειδικές ανάγκες που απολύθηκαν κατά 
την κρίσιμο περίοδο τωντριών μηνών, επειδή έληξε η σύμ¬ 
βαση εργασίας τους ή στρατεύθηκαν η συνταξιοδοτήθη- 
καν. 

Στις περιπτώσεις αυτές η επιχείρηση πρέπει κατά την 
ημέρα υποβολής των δικαιολογητικών να καταθέσει και τα 
ανάλογα δικαιολογητικά στράτευσης, συνταξιοδότησης 
λήξης της σύμβασης εργασίας. 

γ) Να απασχολήσουν τα άτομα που θα προσλάβουν σε 
αντικείμενο ίδιο ή παραπλήσιο της ειδικότητάς τους. 

δ) Σε περίπτωση απόλυσης ατόμου πριν από τη λήξη των 
σαράντα έξι (46) μηνών η επιχείρηση είναι υποχρεωμένη 
να το αντικαταστήσει με άλλο ΑΜΕΑ προστατευόμενο του 
Ν. 1648/86 το αργότερο μέσα σε σαράντα πέντε (45) ερ¬ 
γάσιμες ημέρες από την απόλυση. Στην περίπτωση αυτή η 
επιχορήγηση θα συνεχιστεί από την ημερομηνία της αντι¬ 
κατάστασης του απολυθέντος και μέχρι τη λήξη του προ¬ 
γράμματος. Στην αντίθετη περίπτωση η επιχείρηση είναι 
υποχρεωμένη να επιστρέφει το μισό της επιχορήγησης 
που της καταβλήθηκε μέχρι την ημέρα της απόλυσης του 
ατόμου. 

Εξαιρείται της υποχρέωσης αυτής η επιχείρηση που δεν 
εξευρίσκει άλλο άτομο με ειδικές ανάγκες της αυτής ή πα- 

ραπλήσιας ειδικότητας βεβαιουμένου τούτου από την αρ¬ 
μόδια Υπηρεσία του ΟΑΕΔ. 

Η βεβαίωση αυτή θα παραμένει στον φάκελλο της επι¬ 
χείρησης που τηρεί η κατά τόπο αρμόδια Υπηρεσία του 
ΟΑΕΔ. 

Επίσης εξαιρείται της παραπάνω υποχρέωσης η επιχεί¬ 
ρηση της οποίας ο εργαζόμενος κατά το διάστημα του 
46μήνου, αποχώρησε οικειοθελώς ή στρατεύθηκε ή συ- 
νταξιοδοτήθηκε. 

Στην περίπτωση αυτή η επιχείρηση θα επιχορηγηθεί κα¬ 
νονικά μέχρι την προηγούμενη της οικειοθελούς αποχώ¬ 
ρησης ή στράτευσης ή συνταξιοδότησης του ατόμου με ει¬ 
δικές ανάγκες, μη υποχρεούμενη στην αντικατάστασή του 
με άλλο άτομο με ειδικές ανάγκες. 

ε) Οι επιχειρήσεις που υπάγονται στο πρόγραμμα Δ 
(ΟΡΙΣΜΕΝΟΥ ΧΡΟΝΟΥ ΣΥΜΒΑΣΗΣ) εξαιρούνται του δε¬ 
σμευτικού τριμήνου (για απόλυση άλλου ΑΜΕΑ) εφ’ όσον 
η απόλυση του ατόμου είναι στα πλαίσια της ολοκλήρωσης 
προηγούμενου προγράμματος. 

9. ΦΟΡΕΙΣ ΠΟΥ ΔΕΝ ΕΝΤΑΣΣΟΝΤΑΙ 
ΣΤΑ ΠΡΟΓΡΑΜΜΑΤΑ 

Στα παραπάνω προγράμματα δεν περιλαμβάνονται Κρα¬ 
τικοί φορείς, ανεξάρτητα από το καθεστώς Δημοσίου, Ιδι¬ 
ωτικού ή Μικτού Δικαίου που τους διέπει, όπως αναφέρο- 
νται στην παρ. 1 του άρθρ. 51 του Ν. 1892/1990 και στην 
παρ. 6 του άρθρου 4 του Ν. 1943/1991. 

Επίσης δεν περιλαμβάνονται όλες γενικά οι Τράπεζες, 
οι θυγατρικές εταιρείες όλων ανεξαιρέτως των Τραπεζών, 
οι επιχειρήσεις που εκτελούν τραπεζικές εργασίες, η 
ΔΕΗ, η ΕΥΔΑΠ, ο ΟΣΕ, ο ΟΤΕ, η Ολυμπιακή Αεροπορία 
και οι θυγατρικές της εταιρείες, οι πολιτικές οργανώσεις, 
τα κόμματα και τα πολιτικά και ιδιωτικά γραφεία των Βου¬ 
λευτών. 

10. ΔΕΣΜΕΥΤΙΚΕΣ ΠΕΡΙΠΤΩΣΕΙΣ 
ΜΗ ΥΠΑΓΩΓΗΣ ΣΤΑ ΠΡΟΓΡΑΜΜΑΤΑ 

α) Δεν επιχορηγούνται εργοδότες για εργαζόμενους οι 
οποίοι είναι συζυγοί τους ή συνδέονται με Α' βαθμού συγ¬ 
γένεια ή είναι ετερόρρυθμοι ή ομόρρυθμοι εταίροι της 
ίδιας επιχείρησης ή αποτελούν μέλη του Δ.Σ της εται¬ 
ρείας, ανεξάρτητα από το νομικό καθεστώς της. 

Είναι δυνατόν να επιχορηγηθούν εταίροι εταιρείας πε¬ 
ριορισμένης ευθύνης (ΕΠΕ) και ανώνυμης εταιρείας (ΑΕ) 
όπως και οι σύζυγοι και τα παιδιά τους, εφ' όσον αυτοί θα 
είναι μισθωτοί της ΕΠΕ ή ΑΕ και δεν αποτελούν μέλη του 
ΔΣ αυτών. 

β) Οι Συνεταιρισμοί δεν είναι δυνατόν να επιχορηγηθούν 
για τα μέλη τους που είναι και μέλη του Δ.Σ. τους. 

γ) Δεν είναι δυνατόν να επιχορηγηθούν επιχειρήσεις για 
τα ίδια άτομα για τα οποία είχαν υπαχθεί σε πρόγραμμα 
επιχορήγησης ΝΘΕ ΑΜΕΑ κατά τα έτη 1995 και 1996. 

Εξαιρούνται και δύνανται να υπαχθούν στα παραπάνω 
προγράμματα επιχειρήσεις για τα ίδια άτομα για τα οποία 
επιχορηγήθηκαν κατά τα έτη 1995 ή 1996 εφ' όσον: 

- πρόκειται για ένταξη στο πρόγραμμα «Δ» (ΟΡΙΣΜΕ¬ 
ΝΟΥ ΧΡΟΝΟΥ ΣΥΜΒΑΣΗΣ) 

- πρόκειται για άτομα τα οποία βρίσκονται στο όριο ηλι¬ 
κίας συνταξιοδότησης ή είναι πάνω από 50 ετών. 

- πρόκειται για άτομα με ψυχικά προβλήματα ή νοητική 
υστέρηση. 


11. ΔΙΚΑΙΟΛΟΓΗΤΙΚΑ ΥΠΑΓΩΓΗΣ 
ΣΤΑ ΠΡΟΓΡΑΜΜΑΤΑ 

Για να υπαχθεί στα προγράμματα αυτά μια επιχείρηση 
θα πρέπει να υποβάλλει στην αρμόδια Υπηρεσία του 
ΟΑΕΔ (Γραφείο ΕΚΟ ή Γρ. Εργασίας ή Υ.Ν. ή Τ.Υ.,) τα 
εξής δικαιολογητικά: 

α) Αίτηση που θα περιέχει την επωνυμία της επιχείρη¬ 
σης το αντικείμενο της οικονομικής δραστηριότητας και 
τον αριθμό των ατόμων που θα προσλάβει σύμφωνα με το 
πρόγραμμα. 

β) Υπεύθυνη δήλωση του ΝΔ 1599/86 Οτι: 

- το τρίμηνο που προηγείται από το μήνα της πρόσλη¬ 
ψης του ατόμου με Ειδικές ανάγκες δεν απέλυσε άλλα 
άτομα με ειδικές ανάγκες προστατευόμενα του Ν. 
1648/86 ή ότι αυτούς που απέλυσε τους αντικατέστησε 
(εφόσον είχε την υποχρέωση). 

- κατά τον ενδιάμεσο χρό,/ο μεταξύ ημερομηνίας αίτη¬ 
σης υπαγωγής στο πρόγραμμα και ημερομηνία έκδοσης 
της εγκριτικής απόφασης δεν θα απολύσει άτομα με ειδι¬ 
κές ανάγκες. 

- έλαβε γνώση και αποδέχεται τους όρους του προ¬ 
γράμματος αυτού. 

12. ΔΙΚΑΙΟΛΟΓΗΤΙΚΑ ΓΙΑ ΚΑΤΑΒΟΛΗ 
ΕΠΙΧΟΡΗΓΗΣΗΣ 

Για την καταβολή της επιχορήγησης η επιχείρηση θα 
υποβάλλει στην αρμόδια Υπηρεσία του ΟΑΕΔ τα εξής δι- 
καιολογητικά: 

α) Κατάσταση χωριστή για κάθε πρόγραμμα που θα πε¬ 
ριλαμβάνει το ονοματεπώνυμο των προσληφθέντων βάσει 
του προγράμματος, τη χρονολογία γέννησης, την ειδικό¬ 
τητα, το συνολικό αριθμό ημερών απασχόλησης, το ποσό 
με το οποίο βαρύνεται ο ΟΑΕΔ σύμφωνα με το πρό¬ 
γραμμα, το συνολικό ακαθάριστο ποσό που δικαιούται ο 
εργαζόμενος και στήλη υπεύθυνης δήλωσης στην οποία 
να έχουν υπογράψει τα απασχοληθέντα Άτομα με Ειδικές 
Ανάγκες, ότι εργάσθηκαν και πληρώθηκαν για το χρονικό 
διάστημα για το οποίο ζητείται η επιχορήγηση. 

β) Φωτοτυπημένο αντίγραφο της αναγγελίας πρόσλη¬ 
ψης στην οποία θα σημειώνεται από την αρμόδια υπηρε¬ 
σία, ότι το άτομο που έχει προσληφθεί είναι προστατευό- 
μενο του Ν. 1648/86 (μόνο για την πρώτη φορά υποβολής 
των δικαιολογητικών). 

γ) Βεβαίωση ασφαλιστικής και φορολογικής ενημερό¬ 
τητας ή βεβαίωση οφειλής εφ' όσον πρόκειται να κατα¬ 
βληθεί επιχορήγηση άνω των 200.000 δραχμών. 

Ειδικά για την επιχορήγηση του πρώτου διμήνου αρκεί 
υπεύθυνη δήλωση του Ν.Δ. 1599/86 του εργοδότη ότι θα 
καταβληθούν οι ανάλογες εισφορές μέσα στις νόμιμες 
προθεσμίες. 

δ) Η πρώτη επιχορήγηση θα καταβάλλεται στην επιχεί¬ 
ρηση μετά από δίμηνη τουλάχιστον απασχόληση του εργα¬ 
ζόμενου. Στη συνέχεια και μέχρι τη λήξη του 36μήνου θα 
καταβάλλεται κάθε μήνα και εντός είκοσι (20) εργασίμων 
ημερών από την υποβολή της αίτησης για την είσπραξη 
της επιχορήγησης. 

13. ΑΞΙΩΣΕΙΣ ΕΡΓΟΔΟΤΩΝ - ΠΑΡΑΓΡΑΦΗ 

Αξιώσεις εργοδοτών για είσπραξη επιχορήγησης για 
άτομα που θα υπαχθούν στα προγράμματα αυτής της από¬ 
φασης, ασκούνται μέσα σε τέσσερις (4) το αργότερο μή¬ 
νες από το μήνα της πραγματικής απασχόλησης των ατό- 

μων αυτών. Μετά την παρέλευση της προθεσμίας αυτής η 
αξίωαη παραγράφεται. 

1 4. ΕΝΣΤΑΣΕΙΣ 

Για κάθε διαφορά που τυχόν θα προκύπτει κατά την 
εφαρμογή του προγράμματος μεταξύ εργοδότη και ΟΑΕΔ 
(πχ. εκπρόθεσμη αίτηση υπαγωγής στο πρόγραμμα, εκ¬ 
πρόθεσμη αντικατάσταση, εκπρόθεσμη αξίωση για κατα¬ 
βολή της επιχορήγησης), δεν θα εκδίδεται απορριπτική 
απόφαση από το Γ ραφείο Εργασίας ΕΚΟ ή Τ.Υ. ή Υ.Ν. ή 
Γ ραφείο Εργασίας, αλλά θα επιλύεται με απόφαση του 
Περ/κού Δ/ντή μετά από εισήγηση του προϊσταμένου της 
αρμόδιας Υπηρεσίας. 

Σε περίπτωση έκδοσης απορριπτικής απόφασης από 
τον Περ/κό Δ/ντή ο ενδιαφερόμενος δύναται εντός τριά¬ 
ντα (30) ημερών από την κοινοποίηση της απόφασης να 
ασκήσει ένσταση και η διαφορά θα επιλύεται από το Δ.Σ. 
του ΟΑΕΔ, μετά από εισήγηση της Υπηρεσίας Ειδικών 
Κοινωνικών Ομάδων. 

15. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ 

α) Προκειμένου να εξασφαλισθεί η αποτελεσματικό- 
τητα των ενεργειών απασχόλησης, λαμβάνονται τα ανα¬ 
γκαία μέτρα με σκοπό: 

- την πιστή τήρηση των Εθνικών διατάξεων. 

- Την ορθή υλοποίηση των ενεργειών και τη διαπίστωση 
του εάν αυτές είναι σύμφωνες με τις ισχύουσες ρυθμίσεις. 

- την πρόληψη ή την διαπίστωση τυχόν παραβάσεων και 
την επιβολή κυρώσεων. 

- την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

β) Οι ελεγχόμενες επιχειρήσεις υποχρεούνται: 

- Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 
αναφέρονται στην παρούσα ΥΑ για 6 μήνες μετά τη λήξη 
του προγράμματος. 

γ) Γ ια την ομαλή πορεία των προγραμμάτων με σκοπό 
την επίτευξη των στόχων τους, ώστε να μην υπάρχουν 
αποκλίσεις, ανά 3μηνο θα παρακολουθοϋνται: 

- οι εγκριθείσες θέσεις 

- η κάλυψη των θέσεων 

- η καταβολή των επιχορηγήσεων κλπ. 

16. ΔΙΑΔΙΚΑΣΙΑ ΕΛΕΓΧΟΥ 

α) Ο έλεγχος των προγραμμάτων απασχόλησης των επι¬ 
χειρήσεων διενεργείται από δύο (2) υπαλλήλους - ελε¬ 
γκτές και υλοποιείται σε τρεις βαθμίδες. 

αα) Πρωτοβάθμιος που διενεργείται από υπαλλήλους 
των Γραφείων ΕΚΟ, Υ.Ν. ΤΥ, Υ.Γ.Ε του ΟΑΕΔ μετά από 
εντολή του Προϊσταμένου τους. 

ββ) Δευτεροβάθμιος που διενεργείται από υπαλλήλους 
των Υπηρεσιών των οικείων Περ/κών Δ/νσεων του ΟΑΕΔ 
μετά από εντολή του Πρερ/κού Δ/ντή και σύμφωνη γνώμη 
του Διοικητή του ΟΑΕΔ. 

γγ) Τριτοβάθμιος που διενεργείται με εντολή της Διοί¬ 
κησης του ΟΑΕΔ και από υπαλλήλους που ορίζει αυτή. 


β) Σκοπός του ελέγχου είναι η εξακρίβωση της ορθής ή 
μη υλοποίησης του προγράμματος απασχόλησης, 

γ) Κατά τον έλεγχο για τη διαπίστωση της υλοποίησης 
του προγράμματος θα συντάσσεται έκθεση. 

17. ΑΝΑΔΡΟΜΙΚΗ ΙΣΧΥΣ ΠΡΟΓΡΑΜΜΑΤΩΝ 

Στα παραπάνω προγράμματα είναι δυνατόν να υπα¬ 
χθούν και να επιχορηγηθούν επιχειρήσεις που προσέλα- 
βαν άτομα με ειδικές ανάγκες από 1.7.1997 και μέχρι 30 
ημέρες από την κοινοποίηση της απόφασης αυτής στις 
αρμόδιες υπηρεσίες του Ο.Α.Ε.Δ. 

Στις περιπτώσεις αυτές ως κρίσιμο τρίμηνο, θα εξετάζε¬ 
ται το τρίμηνο που προηγείται του μήνα πρόσληψης του 
Ατόμου με Ειδικές Ανάγκες. 

18. ΛΗΞΗ ΙΣΧΥΟΣ ΤΗΣ ΑΠΟΦΑΣΗΣ 

Η Ισχύς της απόφασης αυτής λήγει στις 30 Ιουνίου 
1998, εκτός αν ο αριθμός των προβλεπομένων θέσεων 
πληρωθεί νωρίτερα. 

19. ΚΑΛΥΨΗ ΔΑΠΑΝΗΣ 

α) Από τις διατάξεις της παρούσας απόφασης προϋπο¬ 
λογίζεται ότι θα προκληθεί δαπάνη σε βάρος του προϋπο¬ 
λογισμού του ΟΑΕΔ, ύψους εκατόν τριάντα εννέα εκα¬ 
τομμυρίων επτακοσίων χιλιάδων (139.700.000) δραχμών 
περίπου για το οικονομικό έτος 1997, εξακοσίωνδέκα πέ¬ 
ντε εκατομμυρίων (615.000.000) δραχμών περίπου για το 
έτος 1998, εξακοσίων πενήντα επτά εκατομμυρίων 
(657.000.000) δραχμών περίπου για το έτος 1999 και 
τριακοσίων πενήντα ενός εκατομμυρίων εξακοσίων χιλιά¬ 
δων (351.600.000) δραχμών περίπου για το έτος 2000. 

β) Γ ια την ανωτέρω δαπάνη έχει εγγράφει πίστωση στον 
προϋπολογισμό του ΟΑΕΔ έτους 1997 ύψους οκτακόσιων 
εκατομμυρίων (800.000.000) δραχμών με τα στοιχεία 
Κ639β’. 

Η ανωτέρω δαπάνη δεν βαρύνει τον Κρατικό Προϋπολο¬ 
γισμό και ως εκ τούτου δεν εμπίπτει στην παρ. 3 του άρ¬ 
θρου 22 του Ν. 2362/95 (περί Δημοσίου Λογιστικού). Για 
το λόγο αυτό, δεν απαιτείται σύμπραξη του Υπουργού Οι¬ 
κονομικών. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 


Αθήνα, 24 Ιουνίου 1997 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

Αριθ. ΔΥΙα/13002 (7) 

Τροποποίηση των ΔΥΙα/οικ. 36076/26.9.1994 (ΦΕΚ 
724/1994 τ.Β') και ΔΥ1α/6677/9.4.1997 (ΦΕΚ 292/ 
10.4.97 τεύχος Β') αποφάσεων, 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/1953. 

2. Τις διατάξεις του Ν. 1397/1983. 

3. Τις διατάξεις του άρθρου 6 του Ν. 1278/1982 (ΦΕΚ 
105/82 τ.Α'). 

4. Τις διατάξεις του άρθρου 1 του Ν. 2256/1994. 

5. Τις αποφάσεις μας ΔΥΙα/οικ. 36076/26.9.1994 
(ΦΕΚ 724/1994 τ.Β') και ΔΥΙα/6677/9.4.1997 (ΦΕΚ 
292/10.4.97 τ.Β }. 

6. Το από 27.6.1997 Πρακτικό Κλήρωσης Κριτών και 
Εισηγητών ΣΚΕΙΟΠΝΙ. 

7. Το ΔΥ13α/οικ. 20542/27.6.1997 Υπηρεσιακό Ση¬ 
μείωμα της Δ/νσης Προσωπικού Νομικών Προσώπων, 
αποφασίζουμε: 

1. Τροποποιούμε τις ανωτέρω (5) σχετικές αποφάσεις 


μας και διορίζουμε στο 4ο Συμβούλιο Κρίσεως και Επιλο¬ 
γής Ιατρικού και Οδοντιατρικού Προσωπικού Νοσηλευτι¬ 
κών Ιδρυμάτων, που εδρεύει στο Περιφερειακό Γενικό 
Νοσοκομείο Αττικής «ΚΑΤ», τα κατωτέρω πρόσωπα: 

α. Παναγιώτη Γιαννόπουλο, Δ/ντή Χειρουργικής του 
Περ. Γεν. Νοσ/μείου Αθηνών «Ο ΕΥΑΓΓΕΛΙΣΜΟΣ», ως Ει¬ 
σηγητή Α' Χειρουργικής σε αντικατάσταση του Βέλμαχου 
Γεώργιου, που παραιτήθηκε. 

β- Βαλσαμάκη Χατζηκωνσταντίνου, Δ/ντή Νεφρολογίας 
του Νομαρ. Γ εν. Νοσ/μείου Μελισσΐων «Α. ΦΛΕΜΙΓΚ», ως 
Εισηγητή Α', Β' και Γ' Νεφρολογίας σε αντικατάσταση του 
Αντωνίου Μπίλλη, που παραιτήθηκε. 

2. Κατά τα λοιπά ισχύουν οι ανωτέρω τροποποιούμενες 
αποφάσεις. 

Η απόφαση αυτή να δημόσιε υθεί στην Εφημερίδα της 
Κυβερνήσεως. 

Αθήνα, 30 Ιουνίου 1997 

Ο ΥΠΟΥΡΓΟΣ 

Κ. ΓΕΙΤΟΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


